РЕГЛАМЕНТ (ЕО) № 677/2009 НА КОМИСИЯТА
от 27 юли 2009 година
за откриване на тръжна процедура за намаляване на митото за внос в Португалия на царевица от трети държави
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 144 във връзка с член 4 от него,
като има предвид, че:
(1)
По силата на международните задължения на Общността в рамките на Уругвайския кръг на многостранните преговори (2), Общността е поела задължението за внос в Португалия на определено количество царевица.
(2)
С Регламент (ЕО) № 1296/2008 на Комисията от 18 декември 2008 г. за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия (3) се определят специфични правила за провеждане на тръжните процедури.
(3)
Като се имат предвид условията на португалския пазар, следва да се открие тръжна процедура за намаляване на митото за внос на царевица, за да бъде напълно използвана квотата за внос.
(4)
Управителният комитет за общата организация на селскостопанските пазари не е представил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
1. Открива се тръжна процедура за намаляване на митото, посочено в член 136 от Регламент (ЕО) № 1234/2007, за царевица, внесена в Португалия.
2. Прилагат се разпоредбите на Регламент (ЕО) № 1296/2008.
Член 2
Тръжната процедура е открита до 17 декември 2009 г. По време на тръжната процедура се откриват частични тръжни процедури, за които датите за подаване на оферти се определят в поканата за участие в търг.
Член 3
Лицензиите за внос, издадени в рамките на настоящата тръжна процедура, са валидни петдесет дни, считано от датата на издаването им по смисъла на член 11, параграф 4 от Регламент (ЕО) № 1296/2008.
Член 4
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юли 2009 година.